A batalla de Formigny estió una batalla escaicita o 15 d'abril de 1450 en Formigny (Normandía; hue Baixa Normandía, Francia) mientres a Guerra d'os Cient Anyos, en a quala luitoron d'una man as tropas d'o Reino d'Anglaterra mandatas por Thomas Kyriell y d'atra man tropas d'o Ducato de Bretanya y d'o Reino de Francia mandatas por Carlos I de Borbón y Arturo III de Bretanya. A batalla remató con a redota de raso d'os angleses (mesmo facioron prisioner a o suyo comandant en cabo) y de feito estió a zaguera batalla d'a guerra en Normandía, quedando ya ta cutio l'antigo ducato de Normandía adhibito a o reino de Francia y deseparato d'o reino d'Anglaterra.